**Основи правних поступака , четврти разред**

18 .05.2020 године

118 .час - Ток извршног поступка – обрада

Спровођење извршног поступка може се поделити у две фазе : 1 ) одлучује се о одређивању извршења ; 2 ) извршење се спроводи .

1. **Одређивање извршења и решења о извршењу**

* У првом стадијуму суд одлучује о томе да ли ће одредити извршење потраживања из исправе .Он је временски ограничен и о њему се мора одлучити у року од 5 радних дана од његовог подношења доношењем одговарајућег решења .
* Поступак је писмен , суд одлучује на основу података садржаних у предлогу и приложених исправа .
* Извршном дужнику се не пружа могућност изјашњавања , а о покретању се обавештава ако суд одбаци предлог као недопуштен или одбија као неоснован и суд одлучује решењем .
* У решењу суд обавезује дужника да у року од 8 дана , а у меничним и чековним споровима у року од 3 дана по достављању , намири потраживање заједно са одмереним трошковима и одређује извршење ради остваривања тих потраживања .
* Доставља се повериоцу и дужнику , а решење којим се одбија предлог само повериоцу .
* Уз решење дужнику се доставља и предлог , а када је у питању извршење на новчаном потраживању , решење се доставља и дужнику извршног дужника .
* Решење о извршењу над средствима на рачуну дужника доставља се и прганизацији за принудну наплату , а на покретним стварима , непосредно пре предузимања прве извршне радње .

**2 ) Спровођење извршења**

-Посебан стадијум који следе по окончању стадијума одређивања извршења и доношења решења

- Прелазак из једног у други стадијум остварује се по службеној дужности и пре наступања правноснажности пре свега у сиљу спречавања дужника да осујети спровођење извршења .

- Наведено правило се примењује ако извршење спроводи суд , а ако је поверено извршитељу , поступак се покреће предлогом повериоца и уз предлог мора приложити решење .

- Извршење се спроводи радним данима од 7 до 22h , али може се спровести изван наведеног оквира по закључку суда ако постоји избегавање обавеза или опасност од одлагања .

- Он се не сме ометати у раду и то важи и за трећа лица и извршитељ је овлашћен да удаљи лице које омета спровођење извршења и да добије одговарајућу помоћ надлежног органа МУП-а.

- Принудне радње према дужнику и трећим лицима примењују се у мери у којој су нужне .

- Странке и други учесници могу тражити отклањање неправилности , а суд може решењем укинути незаконите и неправилне радње .

Питања послати на следећу e – mail adresu sladjanahadzilazic@gmail.com